Tredje verdenskrig

Tredje verdenskrig er et navn som ofte gis til et tenkt tilfelle av en ny verdenskrig etter andre verdenskrig. Begrepet er tatt i bruk så tidlig som i 1941.

På bakgrunn av Manhattanprosjektets utvikling av atomvåpen, som ble brukt i avslutningen av andre verdenskrig (atombombene over Hiroshima og Nagasaki), og den senere utbredelsen av atomvåpen i en rekke land, spekuleres det tidvis i om en tredje verdenskrig vil kunne medføre en verdensvid ødeleggelse av menneskelig sivilisasjon.

Ulike større militære konflikter som har funnet sted i ettertid av andre verdenskrig (slik som Russlands invasjon av Ukraina 2022) har ofte blitt ansett som mulige utløsende faktorer for en tredje verdenskrig. Også andre hendelser har skapt frykt for at man kunne utløse en tredje verdenskrig, slik som raketthendelsen på Andøya i 1995.

Referanser

Eksterne lenker 
 

Verdenskriger
Atomkrigføring